钦定古今图书集成/明伦汇编/氏族典/第463卷 > 《廖用贤尚友录》 > 傅察
## 钦定古今图书集成/明伦汇编/氏族典/第463卷 > 《廖用贤尚友录》 > 傅察

按《宋史傅察传》：“察字公晦，孟州济源人，中书侍郎尧
俞从孙也。年十八，登进士第。蔡京在相位，闻其名，将
妻以女，拒弗答。调青州司法参军，历永平、淄川丞，入
为太常博士，迁兵部、吏部员外郎。宣和七年十月，接
伴金国贺正旦使。是时金将渝盟，而朝廷未之知也。
察至韩城镇，使人不来。居数日，金数十骑驰入馆，彊”
之东北，去行百里许，遇所谓“二太子斡离不”者，领兵
至驿道，使拜察植立不顾，反复论辨，斡离不衔忿杀
之。乾道中，赐谥曰“忠肃。”